 दौं सादे ते सीधे शब्द स्थिरता ते सामान्यता आपस च ऐसे उलझे दे न जे जम्मू-कश्मीर दी सरकारा अपनी राजनीतिक सुविधा दे अनुरूप इनेंगी त्रोड़ी-मरोड़ी ऐ इस्तेमाल करदी आवा रदी ऐ जेहदे परिणामस्वरूप इनें दौनें लफ्जें दा असली मतलब इस चाल्ली कन्नै बदली गेआ ऐ जे ओह सेही साबत गै नेईं होई पा रदा ऐ।  ताजा उदाहरण दिक्खचे तां हाल इच गै खत्म होए चुनाएं दे दरान होलसेल च अलगाववादी नेताए दी गिरफ्तारिएं गी अंजाम दित्ता गेआ ते फेर गलाया गेया जम्मू-कश्मीर च चुनांऽ लोकतंत्र ते, राश्ट्रवादिता दी जित्त ऐ ते हालात सामान्य होने दी निशानी ऐ।  वास्तव च दौनें चुनाएं च. ब’रे 2008 ते 2009, सत्तासीनें दी असहिश्णुता गै दिक्खने गी लब्बी।  इस बारे च तां इन्ना गै गलाया जंदा ऐ जे कांग्रेस ते नेशनल कान्फ्रेंस दे गठबंधन दा शायद राजनीतिक तौर उप्पर अपने आप उप्पर विश्‍वास नेईं हा ते शायद इस्सै कारण कन्नै उनें ऐसी हरकतां कीत्तिआं न।  सब्बनै शां महत्वपूर्ण एह जे एहदे कन्नै सत्ता दा अपने स्टैन्ड च कमजोर विश्‍वास बी प्रकट होंदा ऐ।  जिस हरकतां कीत्तिआं न।  सब्बनै शां महत्वपूर्ण एह जे एहदे कन्नै सत्ता दा अपने स्टैन्ड च कमजोर विश्‍वास बी प्रकट होंदा ऐ।  जिस घोषणपत्र उप्पर सरकार सत्ता च आई ओहदे च कितने दोश न ओह् इक ब’रे थमां बी घट्ट समे च सामने आई गे न।  जेकर एह गल्ल स्वीकार करी लैत्ती जांऽ जे तकनीकी तौर उप्पर घोशणापत्र सोआल दे बगैर ते खरा ऐ तां एहदी क्षमता उप्पर होने आह्‌ले शक गी बी नकारेआ नेईं जाई सकदा ऐ।  रिआसत च खास करिऐ घाटी दी जमीनी स्थिति सुधरी ऐ।  गठबंधन दे अपने बुरे बवहार दे अतिरिक्त घाटी दी स्थिरता ते सामान्यता गी कोई खतरा नेईं ऐ।  पिच्छले छह् म्हीनें थमां कुशासन ते कूप्रबंधन गै दौं सब्भनै शां बड्डे कारण इयां लब्बै न जो स्थिरता ते सामान्यता गी नसकान पुज्जा रदे न। 